KATA-s vagyok, mit csináljak? Lehetőségek, teendők
2022-08-01 14:00 (Europe/Helsinki) | Pécsi Kereskedelmi Központ, Majorossy Imre utca 36., Pécs, Magyarország
A Pécs-Baranyai Kereskedelmi és Iparkamara és a NAV Baranya Megyei Adó- és Vámigazgatóság tájékoztató fórumot szervez (hibrid formában) a KATA szabályozásának átalakításával kapcsolatban.

A rendezvény célja, hogy az újonnan megjelent KATA törvény és a jelenlegi ismereteink alapján a felmerülő kérdésekre az érintett vállalkozások szakemberektől választ, útmutatást kapjanak a lehetséges alternatívákról.
A rendezvényen a KIVA, TAO és az ezekhez kapcsolódó szükséges nyomtatványok bemutatására is sor kerül.
Előadók:

Dr. Farkas Petra osztályvezető, NAV Baranya Megyei Adó- és Vámigazgatóság
Banitz István ügyfélkapcsolati referens, NAV Dél-Dunántúli Tájékoztatási Osztály
Pető Ákos okleveles könyvvizsgáló, adószakértő, Pető és Szálkai Vállalkozásfejlesztő Iroda
Adóklub elnöke, KKV Fejlesztési Bizottság tagja, Pécs-Baranyai Kereskedelmi és Iparkamara

Időpont: 2022. augusztus 1. 14.00
Helyszín: kamarai székház (Pécs, Majorossy I. u. 36.) Zsolnay terem vagy online (a linket a rendezvényt megelőző napon küldjük a regisztráltaknak)
A rendezvényen való részvétel rendezett kamarai regisztrációval rendelkező cégeknek, egyéni vállalkozóknak ingyenes, de előzetes regisztrációhoz kötött. Jelentkezési határidő: 2022. július 28.
Regisztrálni ITT lehet.
Kérjük, parkolásnál vegyék figyelembe, hogy az irodaház várakozási övezetben helyezkedik el.
Az új parkolási rendről ITT olvashat.

CONNECTO 2022 - Hibrid üzletember találkozó
2022-07-26 - 2022-07-28 | Hibrid
Az Enterprise Europe Network támogatásával, a Mostari INTERA Technológiai Park további társszervezőkkel és partnerekkel együtt lehetőséget biztosít a vállalkozóknak, hogy partnereket, ügyfeleket vagy beszállítókat találjon Bosznia-Hercegovinában, a nyugat-balkáni régióban vagy bárhol a világon.
A teljes program hibrid módon került megvalósításra: elérhető személyesen a helyszínen, illetve online résztvevők számára is.
Főbb ágazatok melyeket várnak a rendezvényre:

Digitalizáció
IKT és távközlés
Fémből, fából és műanyagból készült termékek és félkész-termékek
Mérnöki, tervezési és tanácsadási szolgáltatások
Építőipar
Ipari és építőipari szerszámok és gépek
Borászat, mezőgazdaság és élelmiszeripar
Turizmus, sport és szabadidő

REGISZTRÁCIÓ

IV. Dunamenti Halfesztivál Mohácson
2022-07-16 | Mohács, Magyarország
Idén több éves kényszerű kihagyást követően újra megrendezésre kerül a városban a Dunamenti Halfesztivál. 2019-ben a Mohács Idegenforgalmi díjjal kitüntetett szervező csapat, három helyszínen változatos programokkal várja az érdeklődőket.

Bővebb információ:
IV. Dunamenti Halfesztivál Mohács
A rendezvényt a kamarai tag Gráf-Trans Bt. is támogatja.

B2WORTH@TorinoFashionMatch 2022 – a divatvilág hibrid üzletember találkozója
2022-07-07 - 2022-07-10 | Hibrid
Az Enterprise Europe Network – Kreatív ipari szektorcsoport társszervezésében online üzletember találkozóra kerül sor a Torino Divathét keretében. A rendezvény kiváló lehetőséget biztosít a textil- és a divatipar cégeinek, tervezőknek, kis- és nagykereskedőknek a nemzetközi piacon való megjelenésre. A hibrid esemény a divatipar legújabb trendjeinek, technológiáinak feltérképezésére, külföldi partnerkapcsolatok kialakítására, bővítésére és új üzleti partnerek megismerésére is lehetőséget teremt.
A rendezvény résztvevői előzetesen feltöltött cégprofiljaikkal bemutathatják szolgáltatásaikat, termékeiket és egyéni igényeik, ajánlataik megfogalmazásával a legtöbbet hozhatják ki a személyre szabott, előre ütemezett üzleti találkozóikból július 9-én és 10-én.

Kiemelt témák:

Textil és divat (ruházati cikkek és kiegészítők)
Kreatív iparágak (textil és divat, lábbeli, bőr, kiegészítők és ékszerek)
A divatiparhoz kapcsolódó digitális megoldások
Kiskereskedelem |e-kereskedelem
Divatipari befektetők – női vállalkozók
Fenntarthatóság és újrahasznosítás

A rendezvényen történő részvétel díjmentes, de előzetes regisztrációhoz kötött:
REGISZTRÁCIÓ
ÚJDONSÁG!
Az idei program magában foglalja az ősszel újra pályázható WORTH Partnership projekt tájékoztatóját! Ha nemzetközi partnereket keres a KREATÍV iparágaknak címzett WORTH uniós pályázathoz, csatlakozzon a b2Worth projektünkhöz, és készüljön fel a 2022 őszén megjelenő felhívásra. https://worthproject.eu/partnership-projects/

Útvonaltervezés földön és vízen - webinárium
2022-06-30 14:00 - 15:00 | Online
A veszteséges fuvarok ellen optimalizálással is küzdhet. Ha kellően alapos kalkuláció alapján készít árajánlatot és a sofőrök biztosan a megtervezett útvonalon haladnak, akkor sok plusz költségtől megkímélheti magát. Hogy mindez hogyan lehetséges? Önkéntes kamarai tagunk, az Innomedio Kft. webináriumán megtudhatja!

2022. június 30-án 14:00-tól az Innomedio Kft. megtartja következő webinárját, ahol bemutatják a fuvarozóknak és szállítmányozóknak szánt innoTMS rendszer legújabb térképintegrációs funkcióit. Ezen funkciók segítik a pontos útvonaltervezést és annak lekövetését, a kapacitások maximális kihasználását, támogatják a még hatékonyabb munkavégzést, fuvarszervezést és járatirányítást, emellett lehetővé teszi, hogy a cégek egy alapos előkalkuláció után olyan ajánlatot tudjanak küldeni a megbízóknak, amely a jelenlegi költségstruktúrájuk alapján vélhetően nyereséges lesz!
Felejtse el a veszteséges fuvarokat! Jelentkezzen az Útvonaltervezés földön és vízen című ingyenes webinárra és ismerjen meg hatékony megoldásokat!
Jelentkezni ITT lehet.

ICT Spring 2022 - Nemzetközi üzletember találkozó és szakkiállítás
2022-06-30 08:00 - 2022-07-01 17:00 | LuxExpo The Box, 10 Circuit de La Foire Internationale, Luxembourg, 1347, Luxemburg
2022-ben már hetedik alkalommal kerül megrendezésre az Enterprise Europe Network közreműködésével az ICT Spring konferencia mellett szervezett üzletember találkozó, melyen idén ismét fizikai rendezvény lesz.
Az ICT Spring egy globális technológiai konferencia, ahol a legújabb technológiai trendekkel és innovációkkal ismerkedhetnek meg a világ minden tájáról érkező szakemberek.
B2Fair üzleti partnerkereső találkozók 2 napon keresztül

Azzal a céllal szervezik, hogy elősegítsék az ICT-közösség kkv-it a fenntartható partnerségek felkutatásában. A rendezvény a következő szolgáltatásokat foglalja magában:

Üzleti találkozók, amelyek lehetőséget nyújtanak partnerségek kiépítésére az ICT-ágazatban;
Céglátogatáson a luxemburgi MeluXina vállalatnál (TBC);
Ingyenes belépőjegy az ICT Spring konferenciára;
Belépés az ICT Spring utáni partira.

Fő témák:

Határokon túl
E-kereskedelem
Kiberbiztonság
Úrtechnológia
Startupok – Vállalkozások
Egészségtechnológiai
Ellátási láncok

Részvételi feltételek:

Early Bird április 29-ig: 75 EUR / résztvevő.
Április 29-ét követően: 100 EUR / résztvevő.

További információ:
Ms Amrita Singh, Sr. EEN Project Manager / Ms Inès Grosso;
phone: +352 42 39 39 370; email: ictspring@cc.lu

UKCA jelölés használata az Egyesült Királyságban - webinárium
2022-06-29 12:00 - 12:30 | online
Az Egyesült Királyságban a CE jelölést 2023. január 1-től felváltja az UKCA/UKNI jelölés. A brit Department for Business, Energy & Industrial Strategy 2022. június 29-én angol nyelvű online tájékoztatót tart a jelöléssel kapcsolatos tudnivalókról.
A webinárium végigvezeti a résztvevőket a bevezetésre kerülő intézkedéseken, és lehetőséget ad, hogy feltegyék kérdéseiket.
Az előadást ezen a napon két különböző időpontban is meghallgathatják:

12:00 – 12:30 (magyar idő szerint) – REGISZTRÁCIÓ
16:00 – 16:30 (magyar idő szerint) – REGISZTRÁCIÓ

Kapcsolódó cikk:
CE jelölés használata az Egyesült Királyságban

I3 Instrument pályázati tájékoztató - online
2022-06-23 14:30 - 17:30 | Online
Az Európai Regionális és Fejlesztési Alap (ERFA) részét képező I3 eszköz (Interreginonal Innovation Investment instrument) célja, hogy támogassa a régiók közötti innovációs projekteket a kereskedelmi hasznosítás és a méretnövelés fázisában, eszközöket biztosítva számukra a szabályozási és egyéb akadályok leküzdéséhez és a projekt beruházási szintre emeléséhez. A következő benyújtási határidő 2022. október 18. A pályázati felkészülést segíti a következő információs nap.

Az információs napon a munkaprogram mellett a résztvevők részletes tájékoztatást kapnak a nyílt felhívások kapcsán a következő kérdésekre:

Milyen pályázatokat várnak?
Ki pályázhat?
Melyek az elszámolható tevékenységek?
Hogyan tervezzük meg a pályázatunkat szakmailag és pénzügyileg?
Hogy néz ki részletesen a pénzügyi táblázat?
Hogyan nyújtsuk be jó pályázatot? Tippek és trükkök
Harmadik felek finanszírozása – mik a szabályok?

A rendezvény nyelve angol, tolmácsolás nem biztosított.

További információ és regisztráció
A most nyitva álló I3 pályázatok:
I3 – pályázat zöld átmenet támogatására (Innovation investments Strand 2a (I3-2021-INV2a)) Következő beadási határidő: 2022. október 18.
I3 – pályázat okos gyártás támogatására (Innovation investments Strand 2a (I3-2021-INV2a)) Következő beadási határidő: 2022. október 18.
I3 – pályázat digitális transzformáció támogatására (Innovation investments Strand 2a (I3-2021-INV2a)) Következő beadási határidő: 2022. október 18.

A gazdaság kihívásai 2022-23
2022-06-23 14:00 - 15:00 | Majorossy Imre utca 36., Pécs, 7625, Magyarország
A vállalkozások számára mostanra már nyilvánvalóvá vált, hogy egy kiszámíthatatlan, változékony és sokszor gyors döntési helyzetbe kényszerítő gazdasági és társadalmi környezetben kell hatékonyan működniük, eredményeket elérniük. A Siklós térségében működő vállalkozások sincsenek könnyű helyzetben, azonban meg kell találni azokat a lehetőségeket, melyek előremozdítják a helyi vállalkozásokat. Ehhez azonban tisztában kell lenni a körülöttünk zajló gazdasági folyamatokkal.
Amennyiben kíváncsi, hogy a jelenleg zajló gazdasági változások milyen hatással lehetnek az Ön vállalkozására, hogyan tudja ezeket az előnyére fordítani, hallgassa meg Rabb Szabolcs, a kamara főtitkárának előadását!
Időpont: 2022. június 23. 14:00
Helyszín: Siklósi Térségi Könyvtár és Ismeretközpont (7800 Siklós, Köztársaság tér 8.)
Előadás címe: A gazdaság kihívásai 2022-23 (Rabb Szabolcs, főtitkár – Pécs-Baranyai Kereskedelmi és Iparkamara)
A rendezvény ingyenes, azonban előzetes regisztrációhoz kötött:
A rendezvény elmarad

Barátság vagy érdek? – Német-magyar kapcsolatok alakulása
2022-06-21 17:00 - 18:00 | Majorossy Imre utca 36., Pécs, 7625, Magyarország
Pécs és Baranya megye több évszázados múltját tekintve erőteljes sváb gyökerekkel rendelkezik, a német nemzetiség a mai napig hangsúlyozottan jelen van a térségben, amely nemcsak a megye kulturális életét színesíti, de azt tapasztaljuk, hogy a megyében elérhető német nemzetiségi nyelvoktatásnak is köszönhetően – mely az óvodás kortól egészen az egyetemi oktatásig tart – a térség gazdasági életét is meghatározza, az elmúlt években számos német cég telepedett le városunkban.
Az oktatási-kulturális közeg meghatározásáról és az elmúlt évek, de különösen az új német kormány megalakulása óta alakuló gazdasági együttműködésekről és a jelenlegi német-magyar viszonyokról szóló pódiumbeszélgetésen Bauer Bence a Magyar-Német Intézet igazgatója, Szalonna Zoltán Véménd település polgármestere, a Magyarországi Németek Országos Önkormányzatának tagja és Zalay Buda a Körber Hungária Kft. HR vezetője vesznek részt és osztják meg tapasztalataikat.
Az eseményen történő részvétel ingyenes, azonban minden esetben regisztrációhoz kötött, melynek határideje 2022. 06. 20. (hétfő) 17:00 óra.

Az építőipar helyzete és kilátásai Németországban és Magyarországon - konferencia és egyéni üzleti tárgyalások
2022-06-21 09:30 - 2022-06-23 15:00 | Német-Magyar Gazdaság Háza, Lövőház u. 30., Budapest, 1024, Magyarország
A Német-Magyar Ipari és Kereskedelmi Kamara 2022. június 21-én konferenciát szervez „Az építőipar helyzete és kilátásai Németországban és Magyarországon” címmel.
A rendezvényt követően lehetőség nyílik kooperációs megbeszélések folytatására az előadó német vállalatokkal, amelyek üzleti kapcsolatokat keresnek Magyarországon.
2022. június 21. – KONFERENCIA
Helyszín: Német-Magyar Gazdaság Háza (1024 Budapest, Lövőház u. 30.)
Időpont: 9:30 – 15:00

A rendezvényen német és magyar előadók adnak áttekintést az építőipar aktuális helyzetéről Magyarországon és Németországban.
Emellett olyan német vállalatok mutatják be innovatív termékeiket, megoldásaikat, amelyek üzleti kapcsolatokat, együttműködő partnereket keresnek Magyarországon.

2022. június 21-23. – EGYÉNI TÁRGYALÁSOK
Azon magyar vállalkozások számára, akik érdeklődnek a német vállalatokkal való együttműködés iránt, június 21. és 23. között egyéni tárgyalásokat szervezünk. A megbeszélésekre a Német-Magyar Ipari és Kereskedelmi Kamara épületében vagy a magyar tárgyalópartner székhelyén kerül majd sor.

Bauer Spezialtiefbau GmbH – speciális mélyépítés
Gerd Wedekind Baumaschinen GmbH – Liebherr toronydaruk kereskedelme
GP Papenburg Maschinenbau GmbH – Építőipari gépek, gréderek gyártása
MJ Gerüst GmbH – homlokzati állványrendszerek
Paul Maschinenfabrik GmbH & Co. KG – gépek és berendezések feszített beton gyártásához
PEINER SMAG Lifting Technologies GmbH – markolókanalak

rÉSZVÉTEL

A rendezvényen, valamint a tárgyalásokon való részvétel az érdeklődők számára ingyenes, de előzetes regisztrációhoz kötött.
A német előadások szinkrontolmácsolással hangzanak el.
A tárgyalásokhoz szükség esetén díjmentesen tolmácsot biztosítanak.
Jelentkezés az online jelentkezési lap kitöltésével lehetséges.

JELENTKEZÉSI HATÁRIDŐ

Egyéni tárgyalásokra: 2022. június 10.
Konferenciára: 2022. június 16.

További kérdések esetén az érdeklődők az alábbi elérhetőségen vehetik fel a kapcsolatot a szervezőkkel:
Szabó Erika projektvezető
Tel: +36 1 3457 618
E-Mail: szabo@ahkungarn.hu

További információk és a programterv ezen a linken érhetők el: Előadások és kapcsolatépítés német vállalatokkal – 2022. június 21.-23.

REGISZTRÁCIÓ

2. Magyar-Francia Üzleti Fórum
2022-06-21 09:00 - 17:00 | Novotel Budapest Danube Hotel, Bem rakpart 33-34., Budapest, Pest, 1024, Magyarország
Az Enterprise Europe Network, a HEPA Magyar Exportfejlesztési Ügynökség, valamint a Magyar-Francia Kereskedelmi és Iparkamara közös szervezésében 2022. június 21-én második alkalommal kerül megrendezésre a Magyar-Francia Üzleti Fórum.
A fórum célja, tanácsadást nyújtani a franciaországi piac iránt érdeklődő magyar vállalatoknak, valamint új, magyarországi beszállítók felkutatása az alábbi francia vállalatok számára: EUROAPI Hungary Kft. gyógyszeripari gyártó vállalat, Schneider Electric Csoport, GIFI, lakberendezési, dekorációs áruházlánc, az ADEO vállalatcsoport Leroy Merlin márkaneve alatt ismert franciaországi barkács és kertészeti áruházlánc, Auchan Magyarország Kft.
Időpont: 2022. június 21. (kedd), 9:30-17:00
Helyszín: Novotel Budapest Danube (1027 Budapest, Bem rakpart 33-34.)
Az előadások magyar és angol nyelvűek lesznek. Tolmácsolást nem biztosítanak.
Program

9:00
Résztvevők fogadása

9:30
Megnyitó
Őexcellenciája Pascale ANDRÉANI, Franciaország magyarországi nagykövete
KÁROLYI László a Magyar-Francia Kereskedelmi és Iparkamara elnöke

9:45 – 12.00
Első szekció – előadások

Hogyan támogatja a HEPA Magyar Exportfejlesztési Ügynökség a magyar vállalatokat a külpiacra lépésben?
Előadó: Dr. SZABÓ Kristóf, vezérigazgató

A külgazdasági attasé hálózat szerepe és tevékenysége – a francia piac sajátosságai
Előadó: SZŰCS Mariann és GÖLÖNCSÉR Balázs, külgazdasági attasék, Magyarország Nagykövetsége, Párizs

Hogyan tud hozzájárulni a Magyar-Francia Kereskedelmi és Iparkamara tevékenységével a magyar – francia üzleti kapcsolatok fejlődéséhez?
Előadó: DUCROT Ágnes, igazgató

Az EUROAPI Hungary Kft. beszerzési tevékenységének bemutatása
Előadó: Veronique BALAY, Global Head of Direct Spends Procurement

A Schneider Electric Zrt. beszerzési tevékenységének bemutatása
Előadó: OLTVAI Márton, magyarországi beszerzési igazgató

A GIFI beszerzési tevékenységének bemutatása
Előadó: Carole FONTVIEILLE, Sourcing Developer és Leila MELHOUT, Assistante Sourcing

Az ADEO csoport (Leroy Merlin) beszerzési tevékenységének bemutatása
Előadó: David CHAMPY, Central Europe Sourcing

Hogyan legyünk sikeresek a francia piacon? Az Azur Classic Car franciaországi projektjének bemutatása
Előadó: KÖHLER Zoltán, ügyvezető

12:00-13:00
Networkinggel egybekötött büféebéd

13:00-17:00
Második szekció: B2B találkozók
45 perces B2B találkozók lebonyolítása a résztvevő francia vállalatok (EUROAPI Hungary Kft., Schneider Electric Csoport, GIFI, Adeo, Auchan) nemzetközi beszerzési képviselőjük és a potenciális magyar beszállítók között.

A B2B találkozókon azok a magyarországi érdeklődő vállalatok részvételét tudják elfogadni, melyeket a francia vállalatok beszerzési képviselői előzetesen megküldött angol nyelvű bemutatkozó anyaguk alapján kiválasztanak.
A rendezvény nem sajtónyilvános.
Részvételi díj:

B2B találkozók nélkül: 7.500 Ft + Áfa
Visszaigazolt B2B találkozókkal: 25.000 Ft + Áfa/üzleti találkozó

Részvételi szándékát 2022. június 17-ig tudja jelezni az alábbi online jelentkezési lapon:
JELENTKEZÉSI LAP
A regisztrációt e-mailen igazolják vissza.
A parkolás egyénileg történik.
További kérdés, kérés esetén, vegye fel a kapcsolatot a rendezvény szervezőjével az alábbi elérhetőségek valamelyikén:
katalin.joo.ext@ccifrance-hongrie.org
+ 36 30 642 1682

Üzleti és befektetési lehetőségek Sharjahban, Egyesült Arab Emírségek
2022-06-17 10:30 - 14:30 | Matild Palace, Váci u 36., Budapest, 1056, Magyarország
A Trade Hungary 2022. június 17-én rendezi meg az „Üzleti és befektetési lehetőségek Sharjahban” című üzleti eseményt. A rendezvényen a résztvevők megismerkedhetnek Sharjah – az Egyesült Arab Emírségek ipari, oktatási és kulturális központjának – üzleti és befektetési lehetőségeivel.
Fedezze fel az üzleti és befektetési lehetőségek különleges világát Sharjahban, az Egyesült Arab Emírségek ipari, oktatási és kulturális központjában.

Személyes kapcsolatépítésre is lehetőség nyílik a sharjahi kormányzati hivatalok és üzleti élet vezetőivel.

Helyszín: Matild Palace, Budapest – Duke Ballroom (1056 Budapest, Váci u. 36.)
Időpont: 2022. június 17. 10:30

További információ az alábbi linken érhető el: https://www.tradehungary.org/hu

További kérdések esetén az érdeklődők az alábbi elérhetőségen vehetik fel a kapcsolatot a szervezőkkel:
Rendezvény regisztráció:
+36 30 953 4163
Rendezvény információ:
+36 30 789 9415
REGISZTRÁCIÓ

Ezüst Gazdaság: az idősödő társadalomban rejlő gazdasági és társadalmi potenciál
2022-06-16 15:00 - 18:00 | Pécsi Szalon, Széchenyi tér 16., Pécs, Baranya, 7625, Magyarország
Az Ezüst Gazdaság a 3. legnagyobb gazdaság a világon, 2025 -re várhatóan 88 millió munkahelyet tart majd fent, 5,7 trillió euró költés mellett. Konferenciánk célja, hogy fókuszba helyezze ezt az óriási, jelenleg kiaknázatlan gazdasági területet regionális vonatkozásban, és együttműködésre ösztönözze a térség gazdasági, civil, akadémiai és közigazgatási szereplőit.

A Pécsi Tudományegyetem Általános Orvostudományi Kar Transzdiszciplináris Kutatások Intézete (ITD), a Pécsi Egészségipari Innovációs Központ (PEIK), valamint a Pécs-Baranyai Kereskedelmi és Iparkamara (PBKIK) közös szervezésében kerül megrendezésre a második Silver Economy (Ezüst Gazdaság) konferencia (és az azt követő vitafórum). A konferencia témája az Ezüst Gazdaságot formáló idősödő társadalomban rejlő gazdasági és társadalmi potenciál, továbbá az idősebb korosztályt célzó egészségügyi innovatív megoldások.

Időpont: 2022. június 16. 15:00-18:00
Helyszín: Pécsi Szalon, 7621 Pécs, Széchenyi tér 16.
Alapvetően személyes részvétellel tervezzük az esemény lebonyolítását, de lehetőséget biztosítunk az online csatlakozáshoz is.

A konferencia előadói
15:10-15:35
Dr. Törőcsik Mária – Pécsi Tudományegyetem Közgazdaságtudományi Kar, Marketing és Turizmus Intézet
Az időskorú fogyasztó – mítoszok és realitás
15:40-16:00
Dr. Michalkó Gábor – CSFK Földrajztudományi Intézet (MTA Kiváló kutatóhely), Budapest Corvinus Egyetem
A szürke párducok nyomában: az időskorúak turisztikai magatartásának sajátosságai
16:05-16:25
Dr. Rozsos István Ph.D. MBA – Sebész és érsebész szakorvos
A végtagmentő gondolkodáshoz közelebb visz a Végtagmentő applikáció
16:30-16:50
Dr. Ruszinkó Ádám – Magyar Egészségturizmus Marketing Egyesület (MEME) elnöke
Egészségturizmus és Ezüst Gazdaság
16:55-17:15
Dr. Pallos József Péter – Pannonpharma Gyógyszergyár és a Gyógynövénykutató Intézet igazgatója
Gyógyszerhasználat az idősödő társadalomban
17:20-17:40

Drávecz Szilárd – Genius Smart Group igazgatója

Világújdonság az idősgondozásban

A konferencia előzetes regisztrációhoz kötött, regisztrálni online felületen lehetséges 2022. június 12. vasárnap 24:00 óráig:
REGISZTRÁCIÓ

Online csatlakozás esetén az elérési linket az eseményt megelőzően küldjük ki a regisztráció során megadott e-mail címre.

Nyári szezonnyitó NAV tájékoztató
2022-06-16 14:00 - 16:30 | Pécsi Kereskedelmi Központ, Majorossy Imre utca 36., Pécs, Magyarország
A NAV Baranya Megyei Adó- és Vámigazgatósága hagyományteremtő jelleggel tájékoztató rendezvényt tart a turisztikai szezon kezdetén, annak érdekében, hogy a vendéglátással foglalkozó vállalkozások tisztában legyenek a rájuk vonatkozó szabályokkal és az azokban történő változásokkal.

www.pexels.com
Időpont: 2022. június 16. 14 óra
Helyszín: Pécsi Kereskedelmi Központ (7625 Pécs, Majorossy Imre utca 36.)

14:00-15:00
Nyári ellenőrzések – nyugta- és számlaadás, online pénztárgép használata, leltárellenőrzés, szabályos foglalkoztatás, forgalomszámlálás

Pozsárkó Péter főosztályvezető NAV Baranya Megyei Adó- és Vámigazgatósága Helyszíni Ellenőrzési Főosztály

Jövedéki ellenőrzések

Bukovics János főosztályvezető-helyettes NAV Baranya Megyei Adó- és Vámigazgatósága Helyszíni Ellenőrzési Főosztály

15:00-16:30
Amit érdemes tudni a szállásadói tevékenység folytatásáról

dr. Virág Orsolya főosztályvezető NAV Baranya Megyei Adó- és Vámigazgatósága Ügyfélszolgálati Főosztály
dr. Farkas Petra osztályvezető NAV Baranya Megyei Adó- és Vámigazgatósága Ügyfélszolgálati Osztály

A rendezvényre a regisztráció lezárult.

Fókuszban az USA - webinárium
2022-06-14 15:00 - 16:00 | online
A Magyar Kereskedelmi és Iparkamara Fókuszban az USA címmel webináriumot szervez 2022. június 14-én. Az esemény az érdeklődő vállalkozások számára nyújt tájékoztatást az Amerikai Egyesült Államok üzleti környezetéről és lehetőségeiről – a piacra lépéssel, cégalapítással, könyveléssel és bankszámlanyitással kapcsolatban.
Az előadások után a résztvevők kérdéseket tehetnek fel az előadóknak a platform chatfalán keresztül.
PROGRAMTERV

15.00 – 15.05
Köszöntő
Rév András – általános alelnök, MKIK Nemzetközi Kollégium

15.05 – 15.20
Alapvető tudnivalók az USA üzleti környezetéről, helyi tapasztalatok és jó tanácsok az USA-ban tevékenykedő külgazdasági attaséktól
Bakó János – külgazdasági attasé, New York
Kubatov Anikó – külgazdasági attasé, Miami
Dorogi Éva – külgazdasági attasé, Los Angeles

15.20 – 15.50
Szakértői tanácsok
Igaz Krisztina – ügyvéd cégalapítási tanácsai (Igaz Consulting)
Borsányi Imre – könyvelő könyvelési tapasztalatai (Imre Borsanyi CPA)
Szigeti Judit – bankár a bankszámlanyitásról (KBC Bank)

15.50 – 16.00
Kérdések & válaszok

Részvétel feltételei:
Jelentkezési határidő: 2022. június 13., hétfő, 12.00 óra (CET)
A rendezvényen való részvétel ingyenes, de előzetes online regisztrációhoz kötött. A csatlakozáshoz szükséges linket és információkat 2022. június 13-án, hétfő délután küldik meg e-mailen a jelentkezőknek.
REGISZTRÁCIÓ

Fókuszban a kereskedelmi és vendéglátóegységek fogyasztóvédelmi ellenőrzése - webinárium
2022-06-14 10:00 - 12:30 | online
Mikor és hogyan bírságolhat a fogyasztóvédelmi hatóság? Merül fel a kérdés a hatósági ellenőrzéssel érintett vezetőkben. Fontos tudni, hogy mely esetekben jár már az első alkalommal is mindenképpen bírság és, hogy melyek azok a kritériumok, amelyeket a Fogyasztóvédelmi Felügyelőség az ellenőrzés során vizsgál. 2022-ben is kiemelt figyelmet fordítanak az árfeltüntetés és árcsökkentés szabályaira, a kellékszavatossági igények teljesítésére, a panaszok kezelésére és a címkézésre, tájékoztatásra.
A Menedzser Praxis online szakmai napján, Dr. Kiss Benedek Damarisz fogyasztóvédelmi szakjogász azokat a legjellemzőbb hibákat ismerteti, amelyek bírságolásra adnak okot. A szakmai nap nem az elvárásokra, hanem a tapasztalatokra, a hogyanra koncentrál, a tényszerű feladatokra és természetesen annak megoldására.
Miről lesz szó?

vásárlók könyve és minőségi kifogás jegyzőkönyv
békéltető testülettel történő együttműködéssel kapcsolatos bírság
árfeltüntetéssel kapcsolatos bírság
kirakati árfeltüntetés szabályai
kellékszavatossági igényekre vonatkozó szabályok
címkézéssel, tájékoztatással kapcsolatos bírság
panaszokra és kifogásokra adott válaszok
egységárak feltüntetésének módja

Jelentkezzen most és használja ki az egyedi konzultációs lehetőséget a szakértővel!
A rendezvényre a regisztráció lezárult.
A videót utólag visszanézheti ezen a linken: vendeglatas.menedzserakademia.hu

Innovációs Ökoszisztéma Webinárium
2022-06-14 09:30 - 11:00 | Online
A PRIMOM Szabolcs-Szatmár-Bereg Megyei Vállalkozásélénkítő Alapítvány, a HCE Magyarország konzorcium partnereként, együttműködve a Nyíregyházi Egyetemmel innovációs és K+F szakmai webináriumot szervez. Dátum és időpont: 2022. június 14. (kedd) 9.30 óra.

Program:
9.15-9.30 Csatlakozás a webináriumhoz
9.30-.9.50 K+F lehetőségek a Nyíregyházi Egyetemen – Veress Emil, Vállalati kapcsolatokért és innovációért felelős főigazgató
9.50-10.10 Területi Innovációs Platform – Az innovációs ökoszisztéma versenyképességének megerősítése – Dr. Vigóczki Dóra, TIP referens
10.10-10.30 LEGO® kocka, mint csapatépítő eszköz – Szabó József Mihály, LEGO® Education Innovation Studio szakmai vezető
10.30-10.50 Vállalati innováció Magyarországon – Rabb Szabolcs főtitkár, innovációs szakértő Pécs-Baranyai Kereskedelmi és Iparkamara, Enterprise Europe Network
10.50- Kérdések és válaszok, konzultáció
A webináriumon való részvétel térítésmentes, de előzetes regisztrációhoz kötött, melyet követően a regisztráció részleteit a szervező közvetlenül küldi meg a regisztráció során megadott e-mail címre.
Kérjük, kiemelten figyeljen az e-mail cím pontosságára! Felhívjuk szíves figyelmét, hogy a résztvevők száma korlátozott. Amennyiben a résztvevők száma meghaladja a rendelkezésre álló keretszámot, a programot egy újabb időpontban, változatlan tartalommal ismételten megszervezik.
Részvételi szándékát kérjük 2022. június 10. szíveskedjen jelezni, az alábbi regisztrációs lap kitöltésével!
Regisztrációs link: REGISZTRÁLOK
További információ: +36 42 799 150

Morning Health Talks - Digitális egészségügyi megoldások közfinanszírozási lehetőségei
2022-06-10 09:00 - 11:30 | TREZOR Rendezvényház, Király u. 11., Pécs, Baranya, 7621, Magyarország
A program során már működő nemzetközi példákkal és jó gyakorlatokkal összevetve vizsgálják meg a magyarországi szabályozási és technológiai környezetet és feltételeket annak érdekében, hogy feltárják a különböző piaci szereplők által nyújtott digitális egészségügyi szolgáltatások közfinanszírozásba történő bevonásának lehetőségeit és akadályait.

Az esemény célja, hogy a témában érintett területek szereplőinek lehetőséget biztosítsanak nézőpontjuk bemutatására, ezáltal egy olyan párbeszédet indukálva a felek között, amelynek eredményeképpen az említett digitális szolgáltatások bevonása a közfinanszírozásba meggyorsítható.
Az Európai Innovációs és Technológiai Intézet (EIT) valamint a Pécsi Tudományegyetem Általános Orvostudományi Kar Transzdiszciplináris Kutatások Intézete (ITD) együttműködésében, a nagy sikerre való tekintettel idén is megrendezik az EIT Health Morning Health Talks elnevezésű eseményt.
Az EIT egészségügyi alszervezete, az EIT Health kiemelt jelentőséget tulajdonít az egészségügyi szektor szereplőivel kialakított jó szakmai kapcsolatoknak és a velük közösen elindított innovatív egészségügyi megoldásoknak. A Morning Health Talks elnevezésű sorozat célja, hogy a meghívott iparági szereplők (egészségügyi szolgáltatók, speciális profilú intézmények, orvosi egyetemek, valamint a gyártói és szolgáltató szektor) közti párbeszédet és együttműködést előmozdítsuk, valamint ismertessük velük az Európai Unió által nyújtott anyagi és szakmai támogatási formák lehetőségeit.
Mindamellett, hogy az esemény garanciát nyújt a magas színvonalú szakmai és üzleti párbeszédek lehetőségére, az egészségügyben és az innováció területén magas színvonalat képviselő meghívott szakemberek együttműködéséből egyben új és formabontó technológiák és megoldások születhetnek.
PROGRAM
8:40-9:00 Regisztráció
9:00-9:15 Megnyitó – Az EIT HEALTH bemutatása
Dr. Liber Noémi
PTE ÁOK Transzdiszciplináris Kutatások Intézete, Igazgató-helyettes
9:15-9:30 Digital Health Transformation and Digital Therapeutics
Prof. Martin Curley
Director of the Digital Transformation and Open Innovation at the Health Service Executive (HSE), Ireland
9:30-9:35 Kérdéspercek
9:35-9:50 Az egészségügyi technológiértékelés szerepe a digitális egészségügyi technológiák értékajánlatának kialakításában
Kovács Sándor
Senior Health Economist at Syreon, PTE ETÉK adatelemző
9:50-9:55 Kérdéspercek
9:55-10:10 Assessing digital health technologies submitted for reimbursement: local experience of learning by doing
Merész Gergő
Főosztályvezető, Országos Gyógyszerészeti és Élelmezés – egészségügyi Intézet Technológia-értékelő Főosztály
10:10-10:15 Kérdéspercek
10:15-10:30 Világújdonság az idősgondozásban
Drávecz Szilárd
CEO Genius Smart Group
10:35-10:45 Kávészünet
10:45-11:30 Panelbeszélgetés
Témák:
1. Az előadásokban elhangzottak mentén a magyarországi finanszírozási lehetőségek megvitatása
2. Fejlesztő cégek tevékenységeinek szabályozottsági kérdései, lehetséges stratégiai partnerek bemutatása
A beszélgetés moderátora:
Dr. Liber Noémi
PTE ÁOK Transzdiszciplináris Kutatások Intézete, Igazgató-helyettes
11:30- Állófogadás

Kérjük, hogy részvételi szándékát legkésőbb 2022. június 7-ig szíveskedjen jelezni. A részvételt csak előzetes regisztráció esetén tudják a szervezők biztosítani, melyet az alábbi felületen tehet meg:

https://itdweb.hu/eit-health-morning-health-talks-2022-1/

Pécs gazdaságtörténete a Dualizmus idején - könyvbemutató
2022-06-09 17:00 - 18:00 | Városháza Közgyűlési terme, Széchenyi tér 1. II. emelet, Pécs, Baranya megye
Az 1992-ben életre hívott Pécs Története Alapítvány szervezésében 30 éve folyik kiterjedt kutatómunka, melynek célja Pécs történetének minél alaposabb feltárása és a nagyközönség számára is érdekes, hasznos formában történő megismertetése.
A kutatás eredményeit eddig több mint 30 konferencián félezret meghaladó előadásban ismertették, illetve az Alapítvány – részben a pécsi Kronosz Kiadóval közösen kiadott – sorozataiban adták közre a projektben részt vevők.
A projekt végcélja egy nyolckötetes monográfiasorozatban összefoglalni annak esszenciáját, amit ma tudhatunk a város múltjáról. A sorozat első három kötete 2013 és 2020 között jelent meg, melyek a török kor végéig tekintették át Pécs történetét. Idén június 3–án jelenik meg a sorozat VI. kötete, mely a dualizmus korának kulcsfontosságú eseményeit, folyamatait mutatja be. Pécs ebben a korszakban vált modern várossá, ekkor alakult ki a város iparszerkezete, benne a kor színvonalát elérő vállalkozásokkal. Közülük több olyan innovációnak köszönhette sikerét, mely révén jelentős nemzetközi sikereket ért el.
A kötet számos példát tartalmaz arra, hogy a felkészült, kreatív polgárok milyen módon tudták kihasználni a térség adta lehetőségeket – önmaguk és a település javát is szolgálva.

A könyvről előzetesen ITT és ITT szerezhet információkat.

Üzletember találkozó Bécsben magyar vállalkozók és osztrák kereskedelmi ügynökök számára
2022-06-09 11:30 - 16:30 | Magyarország Nagykövetsége, Bécs, Bankgasse 4-6., Bécs, 1010
Az Ausztriai Kereskedelmi Ügynökök Kamarai Szövetsége és a Bécsi Magyar Nagykövetség Külgazdasági Irodája üzletember találkozót szervez Bécsben 2022. június 9-én.
Fő szakterületek:

faipari termékek,
csomagoló- és csomagolóanyagipari termékek
élelmiszerek
egészségügyi és higiéniai termékek:

egészségápolási, kozmetikai és higiéniai termékek,
tisztítószerek,
orvosi termékek, orvostechnikai eszközök.

Program
Moderátor: Lilik Gábor külgazdasági attasé

11:30
Regisztráció | Büféebéd

12:30
Megnyitó és előadássorozat

Köszöntő és bevezető gondolatok
Dr. Nagy Andor, nagykövet – Magyarország Nagykövetsége, Bécs

Kereskedelmi ügynökökről készült imagefilm bemutatása
Komm.-Rat Robert M. Hieger – Osztrák Kereskedelmi Ügynökök Kamarai Szakszövetségének elnöke

Az osztrák-magyar gazdasági kapcsolatok áttekintése
Dr. Tefner Nóra, külgazdasági attasé – Magyarország Nagykövetsége, Bécs, Külgazdasági Iroda

Értékesítés-Outsourcing
Új piacok felkutatása kereskedelmi ügynökökkel
Mag. Christian Rebernig – Osztrák Kereskedelmi Ügynökök Kamarai Szakszövetségének vezetője

Az európai és osztrák kereskedelmi ügynöki jogi szabályozás
Dr. Gustav Breiter – Viehböck/Breiter/Schenk & Nau Ügyvédi Iroda

Kérdések, válaszok, tapasztalatok

13:30
Kis csoportokban történő kerekasztal beszélgetések
B2B egyéni beszélgetések, networking

16:30
A rendezvény vége

A részvétel térítésmentes.
Ha nem sikerül megfelelő üzleti partner találnia, a helyszínen lévő szakértők és szervezők készséggel állnak rendelkezésre.
Az érdeklődők részvételi szándékukat a mellékelt jelentkezési lap kitöltésével és a trade.vie@mfa.gov.hu email címre való megküldésével tudják jelezni.
Jelentkezési határidő: 2022. május 16.
Program
Jelentkezési lap

A magyar Közép-Ázsia gazdaságpolitika irányai - webinárium
2022-06-09 10:00 - 12:00 | online
A közép-ázsiai régió jelentősebb országaira vonatkozó, magyar gazdaságpolitikai elképzelésekről szóló tájékoztató rendezvényt szervez 2022. június 9-én, a Magyar Kereskedelmi és Iparkamara Közép-Ázsia Tagozata.
Az esemény a Kazahsztán, Kirgizisztán, Üzbegisztán, illetve Tádzsikisztán iránt érdeklődő vállalkozások számára nyújt tájékoztatást

a régió országainak általános helyzetéről és gazdasági környezetéről;
az egyes országokkal való kereskedelmi kapcsolatokról;
a Közép-ázsiai Tagozat programjairól és 2022. évi terveiről.

A rendezvény keretében szervezik meg a Tagozat tisztújító közgyűlését is.
Az előadások után a résztvevőknek lehetőségük nyílik kérdések feltevésére a platform chat-falán keresztül.
PROGRAM

9.40 – 10.00
Regisztráció

10.00 – 10.05
Köszöntő
Bácsi-Nagy András, a Közép-ázsiai Tagozat elnöke

10.05 – 10.20
A magyar Közép-Ázsia gazdaságpolitika irányai
Dr. Baranyi András, a keleti kapcsolatok fejlesztéséért felelős helyettes államtitkár, Külgazdasági és Külügyminisztérium

10.20 – 10.30
Kérdések és válaszok

10.30 – 11.00
A Közép-ázsiai Tagozat tisztújító közgyűlése
Tájékoztató a 2021. évi tagozati programokról, 2022. évi tervekről, az új elnökségi tagok megválasztása, a módosított tagozati ügyrend elfogadása

11.30 – 12.00
A Közép-ázsiai Tagozat megismételt tisztújító közgyűlése (opcionális)
Tájékoztató a 2021. évi tagozati programokról, 2022. évi tervekről, az új elnökségi tagok megválasztása, a módosított tagozati ügyrend elfogadása

Jelentkezési határidő: 2022. június 7., kedd, 16.00 óra
A rendezvényen való részvétel ingyenes, de előzetes online regisztrációhoz kötött. A csatlakozáshoz szükséges linket és információkat 2022. június 8-án, szerda délután küldik meg e-mailen a jelentkezőknek.
REGISZTRÁCIÓ

Robotika és mesterséges intelligencia ágazatközi innovációs konferencia (RAIC 2022)
2022-06-09 | Oslo Metropolitan University, Pilestredet 32., Oslo, 0167, Norvégia
A RAIC 2022 egy egynapos konferencia Oslóban, Norvégiában, amely az ágazatközi innovációra összpontosít. A partnerkereső eseményen számos skandináv és európai ország érdekelt felei vesznek részt.

Ez egyedülálló lehetőség arra, hogy a fejlett robotika, a mesterséges intelligencia, a IoT, a kiberbiztonság és az adattechnológiák, valamint a potenciális új európai finanszírozású projektek révén ágazatközi együttműködést hozzon létre, amely ösztönzi az innovációt.
Témák:

Termelés
Ellenőrzés és karbantartás
Agro-élelmiszeripar, beleértve az akvakultúrát is
Egészségügy

Regisztrációs díj: NOK 750,- (áfa nélkül).
REGISZTRÁCIÓ

Intelligens szakosodás & versenyképes régiók – az I3 szerepe az EU innovációs ökoszisztémájának támogatásában
2022-06-08 10:00 - 11:30 | Online
Az interregionális innovációs beruházási kezdeményezés (Interregional Innovation Investment instrument; a továbbiakban: I3) az Európai Regionális Fejlesztési Alap (ERFA) egyik finanszírozási eszköze, amely 7 évre szóló, 570 millió eurós költségvetéssel rendelkezik.

Az I3 célja, hogy támogassa az interregionális innovációs projekteket a kereskedelmi hasznosítás és a méretnövelés fázisában, eszközöket biztosítva számukra a szabályozási és egyéb akadályok leküzdéséhez, illetve projektjeik beruházási szintre történő emeléséhez. A régióközi kísérleti intézkedések tapasztalataira épít, és kihasználja a kohéziós politika keretében az intelligens szakosodási stratégiák előnyeit. Az Európai Bizottság az I3 2021-re és 2022-re szóló munkaprogramja keretében 145 millió eurós keretösszegben hirdetett meg felhívásokat.
A Nemzeti Kutatási, Fejlesztési és Innovációs Hivatal kiemelten fontosnak tartja, hogy az I3 lehetséges magyarországi pályázói minél szélesebb körben megismerjék a program koncepcióját. Ennek érdekében az NKFI Hivatal online workshopot szervez az I3 hazai célcsoportjai számára, melynek elsődleges célja, hogy a résztvevők részletes információt kapjanak az I3 programról, az eddigi pályázati tapasztalatokról, az NKFI Hivatal I3-hoz kapcsolódó feladatairól, valamint a 2022. októberi pályázati menetrenddel kapcsolatos fontosabb tudnivalókról.
PROGRAM
10.00-10.05 Köszöntő
Dr. Szabó István tudományos és nemzetközi elnökhelyettes
Nemzeti Kutatási, Fejlesztési és Innovációs Hivatal
10.05-10.25 I3 az innovatívabb, versenyképesebb és összetartóbb Európai Unióért
Zsigri Mónika osztályvezető-helyettes
Stratégiai és Intézményi Kiválósági Főosztály, Regionális és Várospolitikai Főigazgatóság, Európai Bizottság
10.25-10.35 Az S3 Projektiroda szerepe az I3 hazai támogatásában
Ferenczi Zoltán irodavezető, projektmenedzser
Stratégiai és Intézményi Kiválósági Főosztály, Nemzeti Kutatási, Fejlesztési és Innovációs Hivatal
10.35-10.50 Az I3 pályázói szemmel – Az I3 és a digitális/zöld átállás
Dr. Kovács Katalin vezető tanácsadó
Innomine Group Kft.
10.50-11.05 Az I3 pályázói szemmel – Éljünk a nemzetközi együttműködési lehetőségekkel!
Dr. Pitter János vezető kutató
Syreon Kutatóintézet
11.05-11.30 Kérdések és válaszok
A rendezvényen való részvétel ingyenes, de regisztrációhoz kötött.
További információ és regisztráció
Forrás: NKFIH

Mentes ételek Barcelona 2022 - üzleti partnerkeresés
2022-06-07 - 2022-06-08 | Barcelona, Spanyolország
Free From Food Barcelona 2022
Az Enterprise Europe Network szeretettel várja Önt a 2022. június 7-én és 8-án megrendezésre kerülő Free From nemzetközi partnerkereső rendezvényre.
Az üzleti partnerkereső rendezvényen a világ minden tájáról érkező potenciális üzleti partnerekkel találkozhat. Regisztráljon még ma, és találja meg potenciális üzleti partnerét! A rendezvény a vegán, növényi alapú, mentes, bio, funkcionális és egészséges életmóddal kapcsolatos élelmiszerek, italok és piackész megoldások jövőjét mutatja be.
A partnerkereső eseményen való részvétel ingyenes.

REGISZTRÁCIÓ

Regmed Europe - üzleti partnerkereső rendezvény
2022-06-03 | Párizs, Franciaország
Regmed Europe – Az európai bioanyagok és a regeneratív orvostudomány üzleti partnerkereső rendezvénye

A REGMED EUROPE célja, hogy összehozza a vállalatokat, egyetemeket és klinikusokat számos európai országból, hogy megvitassák a bioanyagok és a regeneratív orvoslás jövőjét. Ez egy egyedülálló lehetőség az együttműködések elősegítésére, az innovatív projekt bemutatására és egy izgalmas ökoszisztémával való találkozásra.
A találkozókra a helyszínen, egy erre a célra kialakított területen kerül sor, és előre egyeztetett időpontban kerülnek megrendezésre.
A tárgyalt témák?

Bioanyagok
Elektrospinning
3D nyomtatás
Regeneratív orvostudomány
3D implantátumok
Állványzat
Szövettan
Őssejt

A rendezvény ingyenes.
REGISZTRÁCIÓ

Az orosz-ukrán háború hatásai a magyar vállalkozásokra - webinárium
2022-06-02 11:00 - 13:00 | online
A Magyar Kereskedelmi és Iparkamara Magyar-Orosz Tagozat 2022. június 2-án webináriumot szervez, melynek célja a hazai kis- és középvállalkozások tájékoztatása az orosz, illetve az ukrán üzleti környezetről, a háborús tevékenységek, illetve az európai uniós és orosz szankciók miatti korlátozások adta keretekről és kilátásokról.
PROGRAM

10.40 – 11.00
Regisztráció

11.00 – 11.10
Köszöntő és az MKIK MOT szerepe, aktivitása az orosz-ukrán háború körülményei között
Szekeres István, a Magyar-Orosz Tagozat elnöke

11.10 – 11.25
Lehetőségek és nehézségek a magyar-orosz gazdasági kapcsolatokban
Konkoly Norbert, Magyarország rendkívüli és meghatalmazott nagykövete, Moszkva

11.25 – 11.40
A jelenlegi helyzet kezelése és a magyar-ukrán gazdasági együttműködés jövője
Íjgyártó István, Magyarország rendkívüli és meghatalmazott nagykövete, Kijev

11.40 – 11.55
A magyar-belarusz gazdasági együttműködés jelene és jövője
Csutora Zsolt, Magyarország rendkívüli és meghatalmazott nagykövete, Minszk

11.55 – 12.15
A Külgazdasági és Külügyminisztérium támogató és koordináló szerepe a háború okozta nehézségek leküzdésében
Dr. Szép-Tüske Rita, a KKM Exportfejlesztési Koordinációs Főosztályának vezetője

12.15 – 12.30
Az európai uniós szankciók magyarországi alkalmazásának aktuális kérdései
Torda Csaba, pénzügyőr dandártábornok, a NAV Központi Irányítás Vám Főosztály vezetője

12.30 – 12.40
Az európai uniós szankciók hatása az oroszországi tevékenységekre
Farkas József, ügyvezető igazgató, Sanatmetal Kft.

12.40 – 12.50
A magyar tulajdonú oroszországi gyártóüzemekben és a kereskedelemben jelentkező nehézségek és azok kezelése
Csitkovics Tibor, ügyvezető igazgató, Agrofeed Kft.

12.50 – 13.00
Zárszó – összefoglaló
Szekeres István, a Magyar-Orosz Tagozat elnöke

A részvétel feltételei
Jelentkezési határidő: 2022. május 31., kedd, 16.00 óra
A rendezvényen való részvétel ingyenes, de előzetes online regisztrációhoz kötött. A csatlakozáshoz szükséges linket és információkat 2022. június 1-jén, szerda délután küldik meg e-mailen a jelentkezőknek.
REGISZTRÁCIÓ

Hogyan változnak a gyártói és forgalmazói kötelezettségek a European Green Deal hatására - előadás
2022-06-01 14:00 - 17:00 | Online
2022. június 1-jén megrendezésre kerül a „Vegyi anyagok, elektronikai eszközök, akkumulátorok – hogyan változnak a gyártói és forgalmazói kötelezettségek a European Green Deal hatására” című, ESG témájú online előadás.
Az előadáson az alábbi témák kerülnek bemutatásra:

Vegyi anyagokkal kapcsolatos bejelentési, regisztrációs és tájékoztatási kötelezettségek (REACH)
Veszélyes anyagokat tartalmazó árucikkekre vonatkozó bejelentési kötelezettség – Mit jelent és kikre vonatkozik? (SCIP)
A környezetvédelmi termékdíj és az egyes hulladékáramokra vonatkozó hulladékkezelési szabályok bizonyos összefüggései
Új akkumulátor rendelet – Milyen módosításokat tervez az EU?

Az online előadáson való részvétel díjmentes, azonban regisztrációhoz kötött, melyet ITT tudnak megtenni.

VI. napenergia üzleti mixer - B2B találkozó
2022-06-01 - 2022-06-03 | Hibrid
Az Enterprise Europe Network társszervezésében a PV 2022 kongresszuson a Lengyel Fotovoltaikai Szövetség által szervezett eseményre kerül sor június 1. és 3. között, Varsóban.
A lengyelországi fotovoltaikus ipar dinamikus fejlődése, a gyorsan változó üzleti modellek és azok feltételei megkövetelik a piaci változások folyamatos nyomon követését. Az iparági találkozók rengeteg ismeretet és üzleti kapcsolatot jelentenek, és egyben a piac megfigyelésének is kiváló eszközei.
Mikor kerül rá sor?
A COVID-19 helyzete miatt az üléseket vegyes modellben – online és a helyszínen – tartjuk.
Időpont:

Június 01 – 03, 2022,
június 1. – on-line
június 2. – online és a helyszínen.
június 3. – on-line

A részvétel ingyenes.
REGISZTRÁCIÓ

Vegyen részt a Better Factory webináriumán, hogy többet tudjon meg a 2. nyílt felhívásról!
2022-05-31 10:00 - 11:30 | Online
Az Európai Bizottság H2020 programja keretében finanszírozott Better Factory kezdeményezés célja, hogy segítse az európai gyártók versenyképesebbé válását a globális piacon azáltal, hogy akár 200.000 eurós támogatást biztosít az együttműködésen alapuló, gyáron belüli kísérletek lefolytatására. A 2022. május 31-én tartandó angol nyelvű online fórumon többet tudhat meg a témáról!
A gyártóvállalatok új üzleti modelleket fedeznek fel és digitalizálják gyáraikat, hogy új vagy személyre szabott termékeket állíthassanak elő, köszönhetően a művészekkel és technológiai beszállítókkal történő együttműködésnek a Better Factory projekt időtartama alatt és azon túl is.
Mi az Expression of Interest (EoI)?
Az április 25-én indult és június 25-én záruló „EoI” időszakban a gyártó kis- és középvállalkozások egy egyéni pályázat keretében érdeklődésüket tudják kifejezni. Olyan gyártócégeket keresnek a kiírók, melyek hajlandóak művészekkel és technológiai beszállítókkal közösen újratervezni jelenlegi termékeiket és szolgáltatásaikat, valamint optimalizálni gyártási költségeiket. A kiemelt ágazatok a műanyag- és gumiipar, a bútor- és faipar, az élelmiszer- és mezőgazdaság, az építőipar, a fém- és gépipar, valamint a textil- és bőripar.
A kiválasztott pályázók (nem pénzbeli) támogatást kapnak a Better Factory konzorciumtól a partnerkereső szakaszban, így biztosítva, hogy a novemberi teljes pályázat közös megírásához minél sikeresebb legyen.
Miért érdemes pályázni?
A sikerrel pályázók új piacokat fedeznek fel digitális eszközök segítségével, új, lean-agilis termelési technológiákat tesztelhetnek és fejleszthetnek, üzleteket köthetnek a Robotics and Automation MarketPlace (RAMP) révén, képzésben részesülhetnek munkatársaik átképzéséhez, üzleti támogatást és mentorálást, valamint akár 200.000 eurós támogatást is kaphatnak.
Vegyen részt az online fórumon!
Ha többet szeretne megtudni a jelentkezés előnyeiről, a folyamatról és arról, hogy hogyan lehet sikeres, csatlakozzon a 2022. május 31-én, kedden, 10:00 (CEST) órakor kezdődő webináriumhoz! Itt a Better Factory csapata lépésről lépésre végigvezeti Önt a jelentkezési folyamaton, és élőben válaszol kérdéseire!

Regisztráció
Kapcsolattartó:
Császár Gergely (csaszar.gergely@pbkik.hu)
